**210602**

**Уақыт**

***«Анамның құрсағынан жалаңаш шықтым, дүниеден жалаңаш қайтамын да. Жаратқан Ие сыйлап берді де, Жаратқан Ие қайтарып алды да. Жаратқан Иенің есімі мадақтала берсін!»***

***(Әйүп 1:21)***

 Виктор Борге, әйгілі пианист, бірде өз досына уақытты фортепианодан білуге болатынын айтты. Дос әрине оған сенген жоқ, сондықтан Борге өз ойын дәлелдеуге кірісті. Ол бірден марш ойнай бастады. Тек бірнеше минуттан кейін, қабырғаның ар жағынан: «Мына шуды тоқтатыңдар! Түнгі сағат 1:30 екенін білмейсіңдер ме?» - деген дауыс естілді.

 Борге уақытты музыкамен анықтай алатын шығар, бірақ ол уақытты тоқтата алмайды. Мұны тек Құдай ғана жасай алады. Уақыт сарқылмайтын өзенге ұқсас, және оны тоқтатуға болмайтынын байқадыңыз ба? Кейде, бұл өмір өзені өте баяу қозғалатын мезгілдер болады. Ал, кейде, өзен ағыны өте тез болып көрінетін басқа кездер де бар. Әлемдегі барлық нәрседен гөрі, біз уақытты баяулатқымыз келеді. Бірақ біз мұны істей алмаймыз.

 Марио Андретти осындай болды. Атақты итальяндық автокөлік жарыстарға қатысатын жүргізуші есіңізде ме? 54 жасында өзінің соңғы «Индианаполис 500» жарысына қатыспас бұрын журналистермен сөйлескенде, ол: «Жылдар өтіп бара жатқанына менің кінәм жоқ. Егер мен біреумен мәміле жасап, осы өмірде тағы бес-алты жыл сатып алуға мүмкіндік болса, мен сатып алар едім» - деді. Ойлап көріңізші – өзінің өмір бойы жинаған миллиондаған ақшасын өмірдің бірнеше жылына ғана ауыстыруға дайын болды.

 Бірақ, әрине, ол уақытты сатып ала алмады, сонымен қатар әлемдегі ең бай әйелдің бірі де уақытты сатып ала алмады. Ол өлім кереуетінде жатқанда, оны әлемдегі ең жақсы дәрігерлер оның өмірін сақтап қалуға тырысып жатқанда, Британдық Виктория патшайымы: «Менің патшалығым – тек аз уақытқа ғана менікі болды!» - деп айқайлап жіберді.